तेलंगाना में Covid-19 के 2,892 नए मामले, 10 और लोगों की मौत
तेलंगाना में कोरोना वायरस संक्रमण के 2,892 नए मामले सामने आए हैं तथा 10 और लोगों की मौत इस खतरनाक संक्रमण की वजह से हो गई है।
हैदराबाद: तेलंगाना में कोरोना वायरस संक्रमण के 2,892 नए मामले सामने आए हैं तथा 10 और लोगों की मौत इस खतरनाक संक्रमण की वजह से हो गई है। राज्य में अब तक 1.30 लाख लोग संक्रमित हो चुके हैं। बुधवार को एक सरकारी बुलेटिन में एक सितंबर रात आठ बजे तक के आंकड़ों की जानकारी देते हुए बताया गया कि ग्रेटर हैदराबाद नगर निगम में सबसे ज्यादा 477 नए मामले सामने आए हैं। इसके बाद रांगारेड्डी में 234, मेडचल मल्काजगिरि में 192, नलगोंडा में 174 और करीमनगर जिले में 152 नए मामले सामने आए।एक सितंबर को 59,421 नमूनों की जांच हुई। वहीं अब तक राज्य में कुल 14.83 लाख नमूनों की जांच हो चुकी है। राज्य में संक्रमण से मृत्यु दर 0.64 फीसदी है, वहीं राष्ट्रीय स्तर पर यह 1.76 फीसदी है।अब तक यहां 97,402 लोग स्वस्थ हो चुके हैं जबकि 32,341 मरीजों का इलाज चल रहा है। तेलंगाना में स्वस्थ होने की दर 74.5 फीसदी है।